stanford-oval/wikipedia huggingface dataset:
ทูพีเอ็มไทม์ฟอร์เชนจ์
ชาร์ท > ลำดับเหตุการณ์ที่เกี่ยวกับอัลบั้ม 2:00PM Time for change

| วันที่ | เหตุการณ์ |
| --- | --- |
7 เมษายน พ.ศ. 2552: ทางเจวายพีได้ปล่อยคลิป Upcoming album preview ของวง 2PM โดยในคลิปมีนักร้องวงวันเดอร์เกิร์ลส์และบุคคลต่างๆที่เกี่ยวข้องภายในค่ายเจวายพี ได้พูดถึงอัลบัมชุดใหม่ของ 2PM
9 เมษายน พ.ศ. 2552: เปิดตัวภาพตัวอย่างจากอัลบัมภาพล่าสุดของ 2PM ทางอินเทอร์เน็ตแล้ว และยังได้โปรโมทรูปใหม่นี้ที่เมียงดงด้วยโดยใช้นักกีฬาต่างชาติควงบอร์ดที่เขียนประชาสัมพันธ์วง 2PM
11 เมษายน พ.ศ. 2552: ปล่อยวิดีโอโปรโมทของ 2PM เป็นภาพของผู้ชายชาวต่างชาติควงป้าย Arrow 2PM ที่ถนน Myeong-dong ในเกาหลี
13 เมษายน พ.ศ. 2552: เปิดตัววิดีโอทีเซอร์ชุดแรกของอัลบั้ม
14 เมษายน พ.ศ. 2552: เปิดตัววิดีโอทีเซอร์ชุดที่สองของอัลบั้ม
16 เมษายน พ.ศ. 2552: เปิดตัวเพลง Again & Again เพลงแรกของอัลบั้มชุดที่สอง ในรูปแบบเพลงดิจิตอลแบบออนไลน์ทางอินเทอร์เน็ตพร้อมเปิดตัวมิวสิกวิดีโอ
23 เมษายน พ.ศ. 2552: เปิดตัวการแสดงครั้งแรกบนเวทีของอัลบั้มชุดที่สอง ใน คัมแบคสเตจของรายการ เอ็มเน็ต เอ็มเคาน์ดาวน์

เพลง Again & Again ของ 2PM ติดอันดับ 1 เอ็มวียอดนิยมจากผลสำรวจของ QOOK TV ซึ่งสำรวจจากจำนวนคลิกในการเข้าดูมิวสิกวิดีโอสูงสุด สัปดาห์ที่3 ของเดือนพฤษภาคม 2552
เพลง Again & Again ของ 2PM ได้อันดับ 1 รวม 3 สัปดาห์จาก SOOMPI CHART
2PM ได้อันดับที่ 1 ชาร์ต MTV International ประเทศไทย ในสัปดาห์ที่ 23 ประจำปี 2552 ในช่วงระหว่างวันที่ 30 พฤษภาคม - 6 มิถุนายน 2552 โดยอันดับนั้นจะมาจากจำนวนการรีเควสของแฟนเพลงภายในเวลาหนึ่งสัปดาห์
ทูมเรเดอร์

| ทูมเรเดอร์ |
| --- | --- |
โลโก้เกม ทูมเรเดอร์ พ.ศ. 2556
ประเภท: แอคชัน-ผจญภัย
ผู้พัฒนา:   คอร์ดีไซน์  คริสตอลไดนามิคส์  นิกซ์ซอฟต์แวร์  ยูบิซอฟต์ มิลาน 
ผู้จัดจำหน่าย: อายดอสอินเตอแรคทีพ (2539–2552) สแควร์เอนิกซ์ (2553–ปัจจุบัน)
ระบบปฏิบัติการ: แอนดรอยด์, ดรีมแคสต์, เกมบอยอัดวานซ์, เกมคิวบ์, ไอโอเอส, ลินุกซ์, แมคโอเอส, ไมโครซอฟท์ วินโดวส์, มือถือ, เอ็มเอสดอส, เอ็นเกจ 2.0, นินเท็นโด ดีเอส, เพลย์สเตชัน, เพลย์สเตชัน 2, เพลย์สเตชัน 3, เพลย์สเตชัน 4, เพลย์สเตชัน เน็ตเวิร์ก, เพลย์สเตชันพอร์เทเบิล, เซก้า แซทเทิร์น, วี, วินโดวส์โมบาย, เอกซ์บอกซ์, เอกซ์บอกซ์ 360, เอกซ์บอกซ์วัน
ลงครั้งแรกบน: เซก้า แซทเทิร์น, เพลย์สเตชัน, เอ็มเอสดอส
วางจำหน่ายครั้งแรก: ทูมเรเดอร์ 25 ตุลาคม พ.ศ. 2539
จำหน่ายครั้งล่าสุด: แชโดว์ออฟเดอะทูมเรเดอร์ 14 กันยายน พ.ศ. 2561
ทูมเรเดอร์ (อังกฤษ: Tomb Raider) เป็นสื่อแฟรนไชส์ ประกอบด้วยวิดีโอเกม, หนังสือการ์ตูน, นวนิยาย, เครื่องเล่นสวนสนุกและภาพยนตร์ โดยเกี่ยวกับการผจญภัยของนักโบราณคดีชาวอังกฤษชื่อลารา ครอฟต์
ทูมเรเดอร์ถูกพัฒนาโดย Core Design บริษัทผู้ผลิตเกมรายย่อยของอังกฤษและจัดจำหน่ายโดย Eidos Interactive บริษัทเกมรายใหญ่ของโลก และทูมเรเดอร์ได้กลายเป็นสัญลักษณ์ของ Eidos Interactive ไปโดยปริยาย เกมนี้วางจำหน่ายครั้งแรกในปี 1996 ลงบน PC, PlayStation และ Sega Saturn ผลที่ตามมาคือความประสบความสำเร็จอย่างล้นหลาม โดยสามารถจำหน่ายทั่วโลกสูงถึง 7 ล้านก๊อปปี้และยังมีอิทธพลต่อนักเล่นเกมหลายล้านคนทั่วโลก
เกมทูมเรเดอร์

| --- | --- |
1996: ทูมเรเดอร์
1997: ทูมเรเดอร์ 2
1998: ทูมเรเดอร์ 3
1999: เดอะลาสต์รีเวเลชัน
2000: ทูมเรเดอร์
2000: โครนิเคิลส์
2001: เคิร์สออฟเดอะซอร์ด
2002: ดิโฟรเฟรซี
2003: ดิแองเจิลออฟดาร์กเนส
2004: 
2005: 
2006: เลเจนด์
2007: แอนนิเวอร์แซรี
2008: อันเดอร์เวิลด์
2009: 
2010: ลารา ครอฟต์ แอนด์ เดอะ การ์เดียนออฟไลท์
2011: 
2012: 
2013: ทูมเรเดอร์
2014: ลารา ครอฟต์ แอนด์เดอะเทมเพิลออฟโอไซริส
2015: ลารา ครอฟต์: รีลิกกัน
2015: ลารา ครอฟต์ โก
2015: ไรซ์ออฟเดอะทูมเรเดอร์
2016: 
2017: 
2018: แชโดว์ออฟเดอะทูมเรเดอร์
ภาพยนตร์

ตัวละครในทูมเรเดอร์ถูกนำไปสร้างเป็นภาพยนตร์แล้วสามครั้งได้แก่
ลาร่า ครอฟต์: ทูมเรเดอร์ - พ.ศ. 2544 กำกับโดยไซมอน เวสต์ (Simon West)
ลาร่า ครอฟต์: ทูมเรเดอร์: เดอะเครเดิลออฟไลฟ์ - พ.ศ. 2546 กำกับโดยยาน เดอบองต์ (Jan de Bont)
แสดงนำโดย แองเจลินา โจลี เป็นลารา ครอฟต์ ทั้งสองเรื่อง
ทูม เรเดอร์ - พ.ศ. 2561 กำกับโดยโรอาร์ ยูทอก (Roar Uthaug) เป็นภาพยนตร์เริ่มต้นใหม่ อาลีเซีย วิคันเดอร์ รับบทนำเป็นลาร่า ครอฟต์
แหล่งข้อมูลอื่น

เว็บไซต์ทางการ
ที่ปอกเปลือก

ที่ปอกเปลือกแบบใบตาย หรือ ที่ปอกเปลือกอ้อย, ที่ปอกเปลือกแบบออสเตรเลีย และ ที่ปอกเปลือกตัว Y
การใช้ที่ปอกเปลือก
มีดปอกเปลือก
ที่ปอกเปลือก (อังกฤษ: Peeler หรือ Vegetable scraper) เป็นอุปกรณ์ เครื่องครัว ที่มีใบมีดประเภทหนึ่ง แตกต่างจากมีดครัวทั่วไป ประกอบด้วย ใบมีดโลหะ ที่มีคมอยู่ด้านในติดกับด้ามจับที่ทำจากไม้ โลหะ หรือพลาสติก ซึ่งส่วนใหญ่ใช้สำหรับการปอก ผักและผลไม้มีเปลือกอย่าง มันฝรั่ง แอปเปิล บรอกโคลี แครอท หรือสาลี่ เป็นต้น มีดปอก (Paring knife) ก็สามารถใช้ปอกผักได้เช่นกัน ใบมีด ของเครื่องปอกเปลือกมีร่องที่มี ด้านหนึ่งคม อีกด้านของร่องจะ ป้องกันไม่ให้ใบมีดตัดลึกเกินไป เข้าไปในผัก
ภาพรวม

ปัจจุบันมี เครื่องปอกเปลือก หลากหลายแบบ ส่วนใหญ่เป็นแบบ ตรง หรือ แบบ Y ขณะที่รูปแบบเฉพาะจะแตกต่างกันไปตาม ภูมิภาค และ ความชอบส่วนบุคคล
ที่ปอกเปลือกแบบตรง

ที่ปอกเปลือกแบบตรง มีใบมีดขนานกับด้ามจับ ลักษณะคล้ายกับ มีดปกติ ใบมีดอาจอยู่กับที่ หรือ หมุนได้ ที่ปอกแบบแลงคาเชอร์ และ แบบ อีโคโนม ของฝรั่งเศส (ชื่อประเภทของเครื่องปอกเปลือก) มีใบมีดอยู่กับที่ที่ไม่หมุน แบบแลงคาเชอร์มักมีด้ามจับไม้กลม หุ้มด้วยเชือก และมักมีคมเดียว แม้บางครั้งจะมีแบบคมสองด้านก็ตาม ส่วน อีโคโนม ซึ่งประดิษฐ์ขึ้นในปี 1928 โดย วิกเตอร์ ปูเซต์ มีดีไซน์ใบมีดที่ไม่เหมือนใคร โดยมีร่องสองช่อง
จากบนลงล่าง มีดปอกเปลือก มีดปอกเปลือกแบบ Y ของ ซีน่า เร็กซ์ และมีดปอกเปลือกแบบหมุน (โยนัส)
ที่ปอกเปลือกแบบตรง อีโคโนม ของฝรั่งเศส
เครื่องปอกแบบใบมีดตรงหรือที่เรียกว่าเครื่องปอกอ้อย/สับปะรดซึ่งพบได้ทั่วไปในเอเชีย
เครื่องปอกแบบใบมีดอยู่กับที่ด้ามจับแบบ Y เป็นที่นิยมในประเทศจีน
ที่ปอกเปลือก ซีน่า สตาร์ (ด้านบน) และ เร็กซ์ (ด้านล่าง)
ที่ปอกเปลือกแบบหมุน

ที่ปอกเปลือกแบบหมุน มีใบมีดติดตั้งบนจุดหมุน ทำให้มุมของใบมีดปรับได้เองตามแรงกด เพิ่มความสะดวกในการใช้งาน
ที่ปอกเปลือกโยนัส ออกแบบในสวีเดนในปี 1953 มีลักษณะตรง มีใบมีดหมุนได้ติดอยู่ที่ปลายด้ามโลหะรูปวงรี ซึ่งถือคล้ายมีด มีแกนวิ่งตลอดความยาวของด้ามจับ ใบมีดมีสองคมเพื่อให้สามารถใช้งานได้ทั้งสองทิศทางและด้วยมือทั้งสองข้าง แม้ว่าจะมีการเลียนแบบบ่อยครั้ง แต่ต้นฉบับยังคงผลิตโดย Linden Sweden เป็นเวลาหลายทศวรรษที่เครื่องปอกเปลือกแบบนี้เป็นมาตรฐานในสหรัฐอเมริกา
ที่ปอกเปลือกแบบ Y

ที่ปอกเปลือกแบบ Y หรือ ที่ปอกแบบเร็ว มีใบมีดตั้งฉากกับด้ามจับ มีลักษณะคล้ายกับใบมีดโกน มีการใช้งานคล้ายกับโกน โดยการปอกเปลือกออกเป็นเส้นขนานกับด้ามจับ เครื่องปอกเปลือกแบบเร็ว ส่วนใหญ่จะมี "ที่คว้านตา" อยู่ข้างใบมีด ซึ่งเป็นห่วงโลหะที่ใช้ในการคว้านเอาตาและรอยตำหนิออกจากมันฝรั่ง
ตัวอย่างที่มีชื่อเสียงคือ ที่ปอกเปลือกซีน่า เร็กซ์ ซึ่งประดิษฐ์ขึ้นในปี 1947 โดย อัลเฟรด นิวเอคเซอร์ซัล (Alfred Neweczerzal) จากเมืองดาโฟส ประเทศสวิตเซอร์แลนด์ ถือเป็นการออกแบบเฉพาะตัวของสวิส และได้ถูกนำมาใช้บนแสตมป์สวิตเซอร์แลนด์ในปี 2004 มีด้ามอลูมิเนียมชิ้นเดียวและใบมีดคาร์บอนสตีลหมุนได้ที่มีคมสองด้าน รุ่นที่ใช้ด้ามสแตนเลสคือ ที่ปอกเปลือกซีน่า สตาร์ ซึ่งเป็นรุ่นที่ได้รับความนิยมจาก โจ เอเดส ผู้ขายของริมถนนในนิวยอร์กซิตี้ที่มีชื่อเสียง
ประเภทอื่น

เครื่องปอกเปลือกแบบ "Y" และแบบหมุนแบบอินไลน์ส่วนใหญ่จะมีใบมีดตรง บางตัวมีใบมีดโค้งซึ่งเข้ากับรูปทรงของมันฝรั่งหรือสิ่งของอื่น ๆ ที่กำลังปอกได้ดีกว่า ทำให้สามารถปอกได้กว้างขึ้นและใช้การปอกน้อยลง
เครื่องปอกแอปเปิ้ลแบบกลไก เป็นอุปกรณ์ที่ใช้งานด้วยการหมุนคันโยก ซึ่งปอกแอปเปิ้ลและอาจแกนและหั่นเป็นชิ้นในขั้นตอนเดียว เมื่อเปิดใช้งานเครื่องหั่น จะตัดแอปเปิ้ลธรรมดาให้เป็นรูปเกลียว เครื่องนี้ได้รับการออกแบบให้ใช้งานกับแอปเปิ้ล แต่ยังสามารถปอกผลไม้และผักอื่น ๆ ได้หลายชนิด เช่น ลูกแพร์, บีทรูท, มันฝรั่ง, แตงกวา และแครอทหนา
มีเครื่องปอกเปลือกแบบคันโยกหลายแบบที่ปรากฏขึ้นในยุคปัจจุบัน เช่น The CrankMaster Peeler ซึ่งอ้างว่าช่วยให้ผู้ที่มีอาการปวดข้อสามารถปอกผลไม้ต่าง ๆ เช่น แอปเปิ้ลและลูกแพร์ได้
ที่ปอกเปลือกแบบอุตสาหกรรม

ในสถานประกอบการอุตสาหกรรม อาจใช้เครื่องปอกเปลือกด้วยไอน้ำเพื่อคลายผิวหนังด้านนอก จากนั้นจึงใช้การขัดด้วยวัสดุแห้ง กระบวนการนี้อาจเกี่ยวข้องกับการใช้โซดาไฟเพื่อทำให้ผิวหนังด้านนอกนิ่มลง เครื่องปอกเปลือกแบบกลไกชนิดหนึ่งคือ แมกนาสครับเบอร์ ซึ่งหมุนมันฝรั่งบนลูกกลิ้งที่มีปุ่มยาง ซึ่งจะขจัดผิวหนัง อุปกรณ์หมุนแบบคล้ายกันที่มีปุ่มรูปดิสก์ขนาดต่างๆ จะใช้สำหรับลูกพีช มะเขือเทศ บีทรูท และแครอท
อ่านเพิ่ม

Wilson, Mark (2018-09-24). "The untold story of the vegetable peeler that changed the world". Fast Company. สืบค้นเมื่อ 2024-04-22.
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
เชฟใช้มีดปอกเปลือกรูปตัว Y เพื่อปอกเปลือกมะนาว
มันฝรั่งที่กำลังถูกปอกด้วยเครื่องปอกแอปเปิ้ลแบบกลไก
ทเวนตีวันซาเวจ

| ทเวนตีวันซาเวจ |
| --- | --- |
ทเวนตีวันซาเวจขณะกำลังแสดงใน ค.ศ. 2018
ข้อมูลพื้นฐาน
ชื่อเกิด: เชยา บิน อับราฮัม-โจเซฟ
เกิด:  (1992-10-22) 22 ตุลาคม ค.ศ. 1992 (32 ปี) ลอนดอน อังกฤษ
ที่เกิด: แอตแลนตา รัฐจอร์เจีย สหรัฐ
แนวเพลง:  ฮิปฮอป  ดริล  แทร็ป  แกงสตาแร็ป  ฮอร์เรอร์คอร์ 
อาชีพ:  แร็ปเปอร์  นักแต่งเพลง  โปรดิวเซอร์เพลง 
ช่วงปี: 2012–ปัจจุบัน
ค่ายเพลง:  อีพิก  สลอเตอร์แก๊ง 
นักดนตรี
เชยา บิน อับราฮัม-โจเซฟ (อังกฤษ: Shéyaa Bin Abraham-Joseph; เกิด 22 ตุลาคม ค.ศ. 1992) หรือชื่อในวงการคือ ทเวนตีวันซาเวจ (21 Savage) เป็นแร็ปเปอร์ชาวอเมริกัน เกิดและเติบโตในลอนดอน เขาย้ายไปยังเมืองแอตแลนตา รัฐจอร์เจีย ขณะอายุ 7 ปี เขาเริ่มเป็นที่รู้จักหลังจากปล่อยมิกซ์เทปสองชุดเมื่อ ค.ศ. 2015 ก่อนได้รับความสนใจระดับนานาชาติกับอีพีชื่อ ซาเวจโหมด (2016) ที่ทำงานร่วมกับเมโทร บูมิน ซิงเกิล "เอกซ์" (ร้องรับเชิญโดยฟิวเจอร์) และ "โนฮาร์ต" ขึ้นถึงสี่สิบอันดับแรกบนบิลบอร์ดฮอต 100 เขายังเป็นนักร้องรับเชิญให้กับเดรก ในซิงเกิล "สนีกกิง'" จากนั้นจึงได้เซ็นสัญญากับอีพิกเรเคิดส์ ในเดือนมกราคม 2017
สตูดิโออัลบั้มแรกของทเวนตีวันซาเวจ อีซาอัลบัม (2017) ขึ้นถึงอันดับสองบนบิลบอร์ด 200 ขณะที่ซิงเกิลนำอย่าง "แบงแอตเคานต์" ติดอันดับที่ 12 บนฮอต 100 ต่อมาออกอัลบั้มที่ทำงานร่วมกับออฟเซตและเมโทร บูมินในชื่อ วิทเอาต์วอร์นิง (2017) โดยเพลง "ริกแฟลร์ดริป" ขึ้นสูงสุดที่อันดับ 18 ในสหรัฐ จากนั้นเขาร้องรับเชิญให้กับโพสต์ มาโลนในซิงเกิล "ร็อกสตาร์" ที่ประสบความสำเร็จเชิงพาณิชย์ ขึ้นอันดับหนึ่งบนฮอต 100 และถูกเสนอชื่อเข้าชิงรางวัลบันทึกเสียงแห่งปี และการร่วมงานเพลงร้องหรือแร็ปยอดเยี่ยม ในงานประกาศรางวัลแกรมมีครั้งที่ 61 อัลบั้มชุดที่สองของเขา ไอแอม > ไอวอส กลายเป็นอัลบั้มแรกของเขาที่ติดอันดับหนึ่งในสหรัฐ และมีเพลงฮิตอย่าง "อะล็อต" (ร้องรับเชิญโดยเจ.โคล) ซึ่งชนะรางวัลเพลงแร็ปยอดเยี่ยมในงานประกาศรางวัลแกรมมีครั้งที่ 62
แหล่งข้อมูลอื่น

เว็บไซต์อย่างเป็นทางการ
ทเวนตีวันซาเวจ ผลงานเพลงที่ดิสคอกส์
ทเวนตีวันไพล็อตส์

| ทเวนตีวันไพล็อตส์ |
| --- | --- |
ทเวนตีวันไพล็อตส์ ค.ศ. 2022
ข้อมูลพื้นฐาน
ที่เกิด: โคลัมบัส, รัฐโอไฮโอ, สหรัฐอเมริกา
แนวเพลง: ออลเทอร์นาทิฟฮิปฮอป, อิเล็กโทรป็อป, อินดี้ป็อป, ร็อก
ช่วงปี: ค.ศ. 2009–ปัจจุบัน
ค่ายเพลง: Fueled by Ramen, WEA International, Atlantic

สมาชิก: ไทเลอร์ โจเซฟ จอช ดัน
อดีตสมาชิก: นิก โทมัส คริส ซาลีห์

เว็บไซต์: twentyonepilots.com
ทเวนตีวันไพล็อตส์ (อังกฤษ: Twenty One Pilots, มักเขียนตัวพิมพ์เล็กทั้งหมดหรือ TWENTY ØNE PILØTS) เป็นวงดูโอสัญชาติอเมริกันจากเมืองโคลัมบัส รัฐโอไฮโอ วงก่อตั้งในปี ค.ศ. 2009 ประกอบด้วยสมาชิกคือ ไทเลอร์ โจเซฟและจอช ดัน พวกเขาออกผลงานอัลบั้มด้วยตัวเองในชื่อชุด Twenty One Pilots (ค.ศ. 2009) และ Regional at Best (ค.ศ. 2011) ก่อนจะเซ็นสัญญากับค่ายฟิลด์บายราเมน (Fueled by Ramen) ในปี ค.ศ. 2012 และออกอัลบั้มที่สาม Vessel ในปี ค.ศ. 2013 ทเวนตีวันไพล็อตส์เป็นที่รู้จักจากอัลบั้มที่สี่ Blurryface (2015) ซึ่งมีซิงเกิล "Stressed Out" (อันดับที่ 2 ในบิลบอร์ดฮอต 100),  "Ride" (อันดับที่ 5 ในบิลบอร์ดฮอต 100), "Heathens" (อันดับที่ 2 ในบิลบอร์ดฮอต 100)
ในปี ค.ศ. 2018 วงออกอัลบั้มที่ห้า Trench มีซิงเกิลนำคือ "Jumpsuit" และ "Nico and the Niners" อัลบั้มนี้ได้รับการตอบรับส่วนใหญ่ไปในทางที่ดี โดยนิตยสาร เคอร์แรง! ให้ 4 ดาวจาก 5 ดาว ในขณะที่เว็บไซต์เมทาคริติกให้คะแนน 81 จาก 100 คะแนน โดยอิงจาก 6 ความเห็น ในปี ค.ศ. 2021 วงออกอัลบั้มที่หก Scaled and Icy โดยมีซิงเกิลนำ "Shy Away" ที่เผยแพร่ในวันที่ 7 เมษายน ค.ศ. 2021 อัลบั้มนี้ได้รับการตอบรับที่ในทางที่ดี  ขึ้นถึงอันดับที่ 1 ในชาร์ตบิลบอร์ดท็อปร็อกอัลบั้ม และอันดับที่ 3 ในชาร์ตอัลบั้มแห่งสหราชอาณาจักร ต่อมาในวันที่ 29 กุมภาพันธ์ ค.ศ. 2024 วงเผยแพร่ซิงเกิล "Overcompensate" ซึ่งเป็นซิงเกิลนำของอัลบั้มที่เจ็ด Clancy ที่ออกจำหน่ายในวันที่ 17 พฤษภาคม ค.ศ. 2024
แหล่งข้อมูลอื่น

เว็บไซต์ทางการ
ทูนามิ

| --- | --- |

ประเทศ: สหรัฐอเมริกา
สำนักงานใหญ่: Atlanta, Georgia
ประวัติ
เริ่มออกอากาศ: 17 มีนาคม ค.ศ. 1997 (1997-03-17) (Cartoon Network) 30 กรกฎาคม ค.ศ. 2001 (2001-07-30) (Kids' WB) 26 พฤษภาคม ค.ศ. 2012 (2012-05-26) (Adult Swim)
ยุติออกอากาศ: 30 มิถุนายน ค.ศ. 2002 (2002-06-30) (Kids' WB) 20 กันยายน ค.ศ. 2008 (2008-09-20) (Cartoon Network)
ลิงก์
เว็บไซต์: Toonami.com   Toonami's Tumblr page
ทูนามิ (อังกฤษ: Toonami) เป็นช่องสถานีโทรทัศน์ของสหรัฐอเมริกา ภายใต้การบริหารของ Adult Swim ซึ่งแพร่ภาพการ์ตูนเป็นหลัก
นอกจากในสหรัฐอเมริกาแล้ว ทูนามิ ยังแพร่ภาพในประเทศต่างๆทั่วโลกในรูปแบบของตัวเอง เช่น
ทูนามิเอเชียตะวันออกเฉียงใต้ แพร่ภาพในเอเชียตะวันออกเฉียงใต้
ทูนามิลาตินอเมริกา แพร่ภาพในลาตินอเมริกา
ทูนามิออสเตรเลีย แพร่ภาพในประเทศออสเตรเลีย
ทูนามิสหราชอาณาจักรและไอร์แลนด์ แพร่ภาพในสหราชอาณาจักรและไอร์แลนด์
รายชื่อการออกอากาศ > การ์ตูนเน็ตเวิร์ค (1997–2008) / Kids' WB (2001–2002)

Cartoon Roulette (composed of Space Ghost, Birdman and the Galaxy Trio, The Herculoids, Mightor, Shazzan, Teen Force, The Impossibles, and the 1940s Superman cartoons)
The Real Adventures of Jonny Quest
ThunderCats
Voltron
Beast Wars: Transformers
ดราก้อนบอล
Robotech
เซเลอร์มูน
Superfriends
ReBoot
ซามูไรทรูปเปอร์
พาวเวอร์พัฟฟ์เกิลส์
Batman: The Animated Series
Blue Submarine No. 6
G-Force: Guardians of Space
กันดั้มวิง
Superman: The Animated Series
Tenchi in Tokyo
Tenchi Muyo!
Tenchi Universe
Batman Beyond
Cardcaptors
ดราก้อนบอล Z
กันดั้ม 0080
โมบิลสูทกันดั้ม 08th ทีม
Mobile Suit Gundam
Outlaw Star
The Big O
The New Batman/Superman Adventures
Zoids
จีกันดั้ม
G.I. Joe
ยูกิโอ ดูเอลมอนสเตอร์
He-Man and the Masters of the Universe
Samurai Jack
Transformers: Armada
Classic Zoids
Cyborg 009
Dai-Guard
Gigantor
.hack//Sign
IGPX: Micro Series
จัสติสลีก
Martian Successor Nadesico
อีวานเกเลียน
ซามูไรพเนจร
สตาร์ วอร์ส: สงครามโคลน
Superior Defender Gundam Force
ราชันย์แห่งภูต
เจ้าหนูปรมาณู
Duel Masters
กันดั้มซี้ด
Jackie Chan Adventures
Justice League Unlimited
เมก้า XLR
Rave Master
ทีน ไททั่นส์
Transformers: Energon
โบะโบะโบโบะ โบโบะโบ้
Hot Wheels AcceleRacers
D.I.C.E.
ดราก้อนบอล GT
IGPX
นารูโตะ
วันพีซ
The Batman
ทรานส์ฟอร์มเมอร์ส ไซเบอร์ทรอน
กัชเบล
Fantastic Four: World's Greatest Heroes
อิทธิฤทธิ์พิชิตมายา
Pokémon: Battle Frontier
โปเกมอน โครนิเคิล
ปริ๊นซ์ ออฟ เทนนิส
Wulin Warriors
เกมกลคนอัจฉริยะ GX
Storm Hawks
บาคุกัน แบทเทิลบรอว์เลอรส์
เบ็นเท็น: พลังเอเลี่ยน
Blue Dragon
รายชื่อการออกอากาศ > Adult Swim (2012–ปัจจุบัน)

เทพมรณะ
Deadman Wonderland
Casshern Sins
Fullmetal Alchemist: Brotherhood
Ghost in the Shell: S.A.C 2nd GIG
Cowboy Bebop
Ghost in the Shell: Stand Alone Complex
Samurai 7
Eureka Seven
Sym-Bionic Titan
ThunderCats (2011 TV series)
อินุยาฉะ เทพอสูรจิ้งจอกเงิน
Tenchi Muyo! GXP
นารูโตะ (uncut)
โซลอีทเตอร์
วันพีซ (uncut)
ซอร์ดอาร์ตออนไลน์
The Big O (season 2)
สตาร์ วอร์ส: เดอะ โคลน วอร์ส
FLCL
Space Dandy
นารูโตะ ตำนานวายุสลาตัน (uncut)
เอ็กซอร์ซิสต์พันธุ์ปีศาจ
Black Lagoon
ผ่าพิภพไททัน
Beware The Batman
Black Lagoon: The Second Barrage
Gurren Lagann
Hellsing Ultimate
ดราก้อนบอล ไค (uncut)
Inuyasha The Final Act
Cowboy Bebop (HD)
อเวนเจอร์ ทีมปฏิบัติการรวมพลัง
โลโก้

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| 17 มีนาคม 1997 – 9 มกราคม 1999 | 22 มกราคม 1999 – 9 กรกฎาคม 1999 | 10 กรกฎาคม 1999 – 18 กุมภาพันธ์ 2000 | 21 กุมภาพันธ์ 2000 – 14 มีนาคม 2003 | 17 มีนาคม 2003 – 4 เมษายน 2004 | 17 เมษายน 2004 – 10 เมษายน 2007 1 เมษายน 2012 26 พฤษภาคม 2012 – 26 เมษายน 2013 | 17 มีนาคม 2007 – 20 กันยายน 2008 | 27 เมษายน 2013 – 29 มีนาคม 2014 |
ทเวนตีเฟิสต์เซนจูรีเบรกดาวน์

ทเวนตีเฟิสต์เซนจูรีเบรกดาวน์ (อังกฤษ: 21st Century Breakdown) เป็นสตูดิโออัลบั้มลำดับที่แปดของวงดนตรีร็อกอเมริกัน กรีนเดย์ ออกจำหน่ายเมื่อวันที่ 15 พฤษภาคม 2009 ผ่านสังกัดรีไพรส์ กรีนเดย์เริ่มทำงานอัลบั้มในเดือนมกราคม 2006 และประมาณ 45 เพลงนั้น เขียนโดยนักร้องนำ/มือกีตาร์ บิลลี โจ อาร์มสตรอง แล้วเสร็จในเดือนตุลาคม 2007 แต่สมาชิกวงไม่ได้เข้าสตูดิโอเพื่อทำงานใด ๆ จนถึงเดือนมกราคม 2008
ทเวนตีเฟิสต์เซนจูรีเบรกดาวน์ เป็นแนวร็อกโอเปรา เหมือนกับอัลบั้มก่อนหน้าอย่าง อเมริกันอีเดียต (2004) อัลบั้มได้รับเสียงวิจารณ์เชิงบวกและประสบความสำเร็จ สามารถขึ้นอันดับหนึ่งในชาร์ตอัลบั้มได้หลายประเทศ ซึ่งรวมถึง บิลบอร์ด 200, ยูโรเปียนท็อป 100 อัลบั้ม และชาร์ตอัลบั้มแห่งสหราชอาณาจักร และยังได้รับรางวัลแกรมมี สาขาอัลบั้มร็อกยอดเยี่ยม ในงานประกาศรางวัลแกรมมีครั้งที่ 52 ณ เดือนธันวาคม 2010 อัลบั้มขายได้ 1,005,000 ชุดในสหรัฐ และมากกว่า 4 ล้านชุดทั่วโลก
แหล่งข้อมูลอื่น

ทเวนตีเฟิสต์เซนจูรีเบรกดาวน์ ที่ยูทูบ
ทเวลฟ์เกิลส์แบนด์

| ทเวลฟ์เกิลส์แบนด์ |
| --- | --- |
ทเวลฟ์เกิลส์แบนด์ในคอนเสิร์ตที่เซียงไฮ้ พ.ศ. 2550
ข้อมูลพื้นฐาน
ที่เกิด: ปักกิ่ง, ประเทศจีน
แนวเพลง: ดนตรีจีน ดนตรีคลาสสิก เวิลด์มิวสิก
ช่วงปี: พ.ศ. 2544-ปัจจุบัน
ค่ายเพลง: ยูนิเวอร์แซล มิวสิก โซนี่ มิวสิก อีเอ็มไอ

เว็บไซต์: http://www.12girls.org
ทเวลฟ์เกิลส์แบนด์ (อังกฤษ: Twelve Girls Band; จีน: 女子十二樂坊; พินอิน: Nǚzǐ shí'èr Yùefǎng) กลุ่มดนตรีสัญชาติจีน กำเนิดขึ้นที่กรุงปักกิ่ง จีนแผ่นดินใหญ่ เป็นกลุ่มดนตรีของนักดนตรีสาวสวยชาวจีนทั้งหมด 12 คน ที่เล่นดนตรีจีนด้วยเครื่องดนตรีจีนโบราณ เช่น กู่เจิง, ผีผา, ขลุ่ยไม้ไผ่จีน, เอ้อหู, ขิมจีน  ผสมกับดนตรีคลาสสิกในยุคปัจจุบัน
ในปี พ.ศ. 2544 ทเวลฟ์เกิลส์แบนด์ ได้ถือกำเนิดขึ้น ด้วยแนวคิดต้องการจะเผยแพร่ดนตรีจีนออกไปสู่ชาวโลกในแบบสากล  จึงมีการรวมกลุ่มของนักดนตรีสาวสวย ที่มีความสามารถจากการคัดเลือกจากโรงเรียนสอนศิลปะจีนทั่วประเทศ โดยจะคัดเลือกจากผู้ที่มีคุณสมบัติ มีความสามารถเฉพาะในเครื่องดนตรีประเภทต่าง ๆ และชนะเลิศในการประกวด  มีทั้งหมด 18 คน แต่นำเสนอเพียง 12 คน ในการโปรโมตหรือแสดงคอนเสิร์ต โดยอัลบั้มชุดแรกมีชื่อว่า Beautiful Energy
ในปี พ.ศ. 2546 อัลบั้มชุดที่ 2 ชื่อ Miracle ประสบความสำเร็จอย่างมากทั้งในและนอกประเทศ ในประเทศญี่ปุ่นสามารถทำยอดขายได้ถึง 2 ล้านแผ่น พร้อมกับได้เปิดแสดงคอนเสิร์ตในประเทศญี่ปุ่นเป็นครั้งแรก และได้มีบันทึกการแสดงออกมาด้วย
คอนเสิร์ตของ ทเวลฟ์เกิลส์แบนด์  จะถูกนำเสนอด้วยความโดดเด่นทางเทคนิคทางภาพ สี เสียง อย่างงดงาม พร้อมด้วยเครื่องดนตรีอิเล็กโทรนิคที่เล่นผสมกับเครื่องดนตรีจีนโบราณ เป็นดนตรีในยุคปัจจุบัน เช่น ป๊อป, แจ๊ส, บลูส์ หรือแม้แต่กระทั่ง ร็อก และการแต่งตัวของนักดนตรีที่แลดูสวยงาม ทันสมัย
ในประเทศไทย ทเวลฟ์เกิลส์แบนด์ ได้เดินทางมาแสดงคอนเสิร์ต 2 รอบ ในวันที่ 21 มิถุนายน และ 22 มิถุนายน พ.ศ. 2547 ที่ศูนย์การประชุมแห่งชาติสิริกิติ์ โดยการจัดของมูลนิธิสายใจไทย ซึ่งเป็นการสานสัมพันธ์ไทย - จีน ด้วย โดยในรอบแรกจัดเป็นคอนเสิร์ตการกุศล
แหล่งข้อมูลอื่น

เว็บไซต์อย่างเป็นทางการ เก็บถาวร 2017-05-03 ที่ เวย์แบ็กแมชชีน
ท่อลม

บทความนี้เกี่ยวกับระบบขนส่งเอกสารหรือสิ่งของผ่านท่อ สำหรับอวัยวะที่เป็นทางหายใจ ดูที่ ท่อลม (อวัยวะ)
คนงานหญิงกับท่อลมรับส่งบรรจุภัณฑ์ในกรุงวอชิงตันดีซี
ท่อลม (อังกฤษ: pneumatic tube, capsule pipeline, หรือ Pneumatic Tube Transport ย่อว่า PTT) เป็นระบบที่ใช้ส่งกระบอกบรรจุภัณฑ์ไปมาตามท่อโดยใช้อากาศหรือสุญญากาศขับดัน ระบบนี้ใช้ขนส่งของแข็ง ต่างจากท่อทั่วไปที่ใช้ส่งของเหลว สำนักงานต่าง ๆ เริ่มรับมาใช้ในระหว่างปลายคริสต์ศตวรรษที่ 19 กับต้นคริสต์ศตวรรษที่ 20 ด้วยจำเป็นต้องขนส่งพัสดุขนาดเล็ก อย่างจดหมาย เอกสาร หรือเงินตรา เป็นการด่วนหรือภายในระยะทางอันสั้น เช่น ในอาคารหรือเมืองเดียวกัน ปัจจุบัน นิยมติดตั้งในโรงพยาบาลที่ซึ่งระบบนี้ได้รับการพัฒนาและเสริมแต่งขึ้นอีกมากในช่วงคริสต์ทศวรรษที่ผ่านมา
ทีมพลีชีพ มหาวายร้าย

สำหรับภาพยนตร์ภาคต่อฉายปี ค.ศ. 2021 ดูที่ เดอะ ซุยไซด์ สควอด
| ทีมพลีชีพ มหาวายร้าย |
| --- | --- |
ใบปิดภาพยนตร์
กำกับ: เดวิด เอเยอร์
เขียนบท: เดวิด เอเยอร์
สร้างจาก: ตัวละคร จาก ดีซีเอนเทอร์เทนเมนต์
อำนวยการสร้าง:   ชาลส์ โรเวน  ริชาร์ด ซักเคิล 
นักแสดงนำ:   วิลล์ สมิธ  จาเรด เลโท  มาร์โก ร็อบบี  โจเอล คินนาแมน  วิโอลา เดวิส  ไจ คอร์ตนีย์  เจย์ เฮอร์นันเดส  แอดิวาเล แอคินูเย อากบาเจ  คาเรน ฟูกูฮาระ  ไอค์ แบรินโฮลทซ์  สก็อตต์ อีสต์วูด  คาร่า เดอเลวีญ 
กำกับภาพ: โรมัน วาซียานอฟ
ตัดต่อ: จอห์น กิลรอย
ดนตรีประกอบ: สตีเวน ไพรซ์
บริษัทผู้สร้าง:   วอร์เนอร์บราเธอส์พิกเจอร์ส  แรตแพก-ดูนเอนเทอร์เทนเมนต์  ดีซีฟิล์มส์  แอตลาสเอนเทอร์เทนเมนต์  
ผู้จัดจำหน่าย: วอร์เนอร์บราเธอส์พิกเจอร์ส
วันฉาย:   1 สิงหาคม ค.ศ. 2016 (2016-08-01) (บีคอนเทียเตอร์)    4 สิงหาคม ค.ศ. 2016 (2016-08-04) (ไทย)    5 สิงหาคม ค.ศ. 2016 (2016-08-05) (สหรัฐ) 
ความยาว: 123 นาที
ประเทศ: สหรัฐ
ภาษา: อังกฤษ
ทุนสร้าง: 175 ล้านดอลลาร์สหรัฐ
ทำเงิน: 746.8 ล้านดอลลาร์สหรัฐ
ทีมพลีชีพ มหาวายร้าย (อังกฤษ: Suicide Squad) เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2016 สร้างจากทีมตัวร้ายที่มีพลังพิเศษชื่อเดียวกันของดีซีคอมิกส์ เป็นภาพยนตร์เรื่องที่สามในจักรวาลขยายดีซี เขียนบทและกำกับโดย เดวิด เอเยอร์ มีนักแสดงนำจำนวนมาก ได้แก่ วิลล์ สมิธ, จาเรด เลโท, มาร์โก ร็อบบี, โจเอล คินนาแมน, วิโอลา เดวิส, ไจ คอร์ตนีย์, เจย์ เฮอร์นันเดส, แอดิวาเล แอคินูเย อากบาเจ, คาเรน ฟูกูฮาระ, ไอค์ แบรินโฮลทซ์, สก็อตต์ อีสต์วูดและคาร่า เดอเลวีญ ในภาพยนตร์ หน่วยงานลับของรัฐบาลนำโดย อะแมนดา วอลเลอร์ ได้เกณฑ์เหล่าตัวร้ายที่มีพลังพิเศษที่ถูกขังคุก เพื่อมาทำภารกิจลับและช่วยโลกจากภัยคุกคามอันทรงพลังเพื่อแลกกับลดโทษ
ในเดือนกุมภาพันธ์ ค.ศ. 2009 ภาพยนตร์กำลังอยู่ในขั้นตอนการพัฒนาภายในวอร์เนอร์บราเธอส์ เอเยอร์เซ็นสัญญาทำหน้าที่เขียนบทและกำกับในเดือนกันยายน ค.ศ. 2014 และเริ่มการคัดเลือกนักแสดงในเดือนตุลาคม การถ่ายทำเริ่มต้นเมื่อวันที่ 13 เมษายน ค.ศ. 2015 ที่ โทรอนโต, ออนแทรีโอ มีการถ่ายทำเพิ่มเติมที่ ชิคาโก การถ่ายทำสิ้นสุดในเดือนสิงหาคมปีเดียวกัน
ทีมพลีชีพ มหาวายร้าย ฉายรอบปฐมทัศน์ที่ นครนิวยอร์ก เมื่อวันที่ 1 สิงหาคม ค.ศ. 2016 และฉายในสหรัฐในระบบ เรียลดี3ดี, ไอแมกซ์และไอแมกซ์3ดี เมื่อวันที่ 5 สิงหาคม ค.ศ. 2016 ภาพยนตร์เปิดตัวได้อย่างแข็งแกร่งและได้สร้างสถิติใหม่ในบ็อกซ์ออฟฟิศ ภาพยนตร์ทำเงินมากกว่า 746 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่สิบของปี ภาพยนตร์ได้รับการตอบรับที่แย่จากนักวิจารณ์ โดยติในเรื่องของเนื้อเรื่อง, ทิศทางของภาพยนตร์, การตัดต่อและตัวละคร แต่ได้รับคำชมในเรื่องของนักแสดงและเทคนิคการแต่งหน้า ภาพยนตร์ได้รับการเสนอชื่อเข้าชิงและชนะเลิศในหลากหลายรางวัลในหลากหลายสาขา เช่น ชนะเลิศ รางวัลออสการ์ สาขาแต่งหน้าทำผมยอดเยี่ยม ใน งานประกาศผลรางวัลออสการ์ ครั้งที่ 89 กลายเป็นภาพยนตร์เรื่องแรกในจักรวาลขยายดีซีที่ชนะเลิศรางวัลออสการ์ ภาพยนตร์ที่มีเนื้อเรื่องต่อจากนี้ ได้แก่ ทีมนกผู้ล่า กับฮาร์ลีย์ ควินน์ ผู้เริดเชิด ภาพยนตร์เรื่องแยก แสดงนำโดย ร็อบบี ในปี ค.ศ. 2020 และ เดอะ ซุยไซด์ สควอด ภาพยนตร์ภาคต่อยืนเดี่ยว ในปี ค.ศ. 2021 ซึ่งมี ร็อบบี, คินนาแมน, เดวิสและคอร์ตนีย์ กลับมารับบทเดิม
โครงเรื่อง

หลังซูเปอร์แมนเสียชีวิต เจ้าหน้าที่อแมนดา วอลเลอร์มีแผนที่จะสร้างทีม "ซุยไซด์สควอด" ซึ่งมีสมาชิกเป็นอาชญากรอันตรายเพื่อใช้ต่อต้านภัยคุกคามโลก โดยมีสมาชิกได้แก่ เดดช็อต, ฮาร์ลีย์ ควินน์, เอลไดอะโบล, กัปตันบูมเมอแรง, คิลเลอร์ครอคและสลิปน็อต อแมนดาให้ริก แฟลกเป็นหัวหน้าทีมนี้ โดยมีข้อเสนอกับสมาชิกทีมคือการลดโทษให้หากทำงานสำเร็จ ทั้งหมดถูกฝังระเบิดไว้ที่คอเพื่อกันการหลบหนี
เมื่อเอนแชนเทรส วิญญาณแม่มดร้ายที่ครอบงำดร. จูน มูน แฟนสาวของแฟลกหลุดจากการควบคุม แอนแชนเทรสได้ยึดครองเมืองมิดเวย์ โดยได้รับความช่วยเหลือจากอินคิวบัส ผู้เป็นพี่ชาย อแมนดาจึงสั่งให้ทีมซุยไซด์สควอดไปทำภารกิจพาตัวเป้าหมายออกมาจากที่นั่น ทั้งหมดพบกับคะตะนะ นักรบสาวผู้ใช้ดาบสะกดวิญญาณเป็นอาวุธ ด้านโจ๊กเกอร์ คนรักของฮาร์ลีย์รู้ถึงสถานการณ์ดังกล่าวจึงหาทางช่วยเธอ
ทีมซุยไซด์สควอดไปที่เมืองมิดเวย์ด้วยเฮลิคอปเตอร์ แต่เฮลิคอปเตอร์ตก ทั้งหมดจึงต้องเดินเท้าต่อ กัปตันบูมเมอแรงและสลิปน็อตพยายามหนี กัปตันบูมเมอแรงถูกจับตัวได้ แต่สลิปน็อตถูกระเบิดเสียชีวิต ทีมต่อสู้กับลูกน้องของเอนแชนเทรสก่อนจะไปถึงที่หมายและพบว่าเป้าหมายดังกล่าวคือ ตัวอแมนดาเอง
ทีมพาอแมนดาไปส่งขึ้นเฮลิคอปเตอร์ แต่กลับพบว่าเฮลิคอปเตอร์ลำนั้นถูกโจ๊กเกอร์ยึด โจ๊กเกอร์ปลดระเบิดที่คอของฮาร์ลีย์แล้วพาเธอหนีไปได้ แต่ฮาร์ลีย์ร่วงจากเฮลิคอปเตอร์ก่อนเฮลิคอปเตอร์จะถูกยิงตก ด้านอแมนดาที่ขึ้นเฮลิคอปเตอร์อีกลำถูกเอนแชนเทรสลักพาตัวไป ส่วนฮาร์ลีย์กลับมาหาทีมอีกครั้ง
เมื่อทราบข่าวที่อแมนดาถูกลักพาตัว ทีมตั้งใจจะยกเลิกภารกิจ แต่แฟลกเลือกจะเดินหน้าต่อเพราะคำพูดปลุกใจแกมบังคับของเดดช็อต ทีมจึงไปช่วยอแมนดา โดยให้คิลเลอร์ครอคดำน้ำลงไปใต้สถานีรถไฟเพื่อติดตั้งระเบิด ส่วนคนอื่น ๆ สู้กับเอนแชนเทรส เอลไดอะโบลสู้กับอินคิวบัสก่อนจะสละชีวิตเพื่อฆ่าอินคิวบัส ด้านเอนแชนเทรสซึ่งบาดเจ็บเสนอจะทำความปรารถนาของสมาชิกทีมซุยไซด์สควอดให้เป็นจริงโดยแลกกับการย้ายข้าง ฮาร์ลีย์แกล้งตอบรับก่อนจะใช้ดาบแทงเอนแชนเทรสและแฟลกทำลายหัวใจแม่มด ทำให้เอนแชนเทรสถูกทำลายและคืนร่างจูนกลับมา ทีมช่วยอแมนดาและจบภารกิจ โดยอแมนดาตกลงลดโทษให้ 10 ปีพร้อมสิทธิพิเศษอื่น ๆ ให้กับสมาชิกทีมทุกคนยกเว้นกัปตันบูมเมอร์แรง ในตอนจบห้องขังของฮาร์ลีย์ถูกระเบิดและผู้ที่เข้ามาหาเธอคือ โจ๊กเกอร์
ในฉากหลังเครดิต อแมนดาส่งมอบเอกสารที่มีข้อมูลของเมตาฮิวแมนคนอื่น ๆ ให้บรูซ เวย์น โดยอแมนดาอนุมานได้ถึงตัวตนอีกด้านหนึ่งของเวย์น ด้านเวย์นบอกว่าซุยไซด์สควอดไม่มีความจำเป็นใด ๆ อีก เพราะเขาและเมตาฮิวแมนคนอื่น ๆ จะทำหน้าที่นี้แทน